joelniklaus/EU_Wikipedias huggingface dataset:
Inès de La Fressange

Inès Marie Lætitia Églantine Isabelle de Seignard de La Fressange (s. 11 elokuuta 1957 Gassin Ranska), on malli, aristokraatti sekä muoti- ja hajuvesisuunnittelija. Hänet on nimetty myös yhdeksi maailman parhaiten pukeutuvista naisista vuonna 1998.

Elämä 
De La Fressange syntyi ranskalaisen pörssivälittäjän André de Seignard, Marquis de La Fressange (s. 1932) ja argentiinalaisen mallin Cecilia Sánchez Cirezin perheeseen. Hänen isoäitinsä Suzanne Lazard (Marquise de La Fressange, Madame Louis Jacquinot, Madame Maurice Petsche) oli Lazardin investointipankkisuvun perijätär.

1980-luvulla, 180 cm pitkä ja 50 kiloa painanut, de La Fressange oli ensimmäinen malli, joka solmi yksinomaisen mallisopimuksen Chanel-muotitalon kanssa. Hänestä tuli myös merkin suunnittelijan Karl Lagerfeldin muusa.  Vuosikymmenen lopulla Lagerfeld ja de La Fressange kuitenkin riitaantuivat, minkä seurauksena de La Fressange jätti Chanelin. Todennäköisesti riita johtui de La Fressangen annettua kasvonsa Ranskan tasavallan symbolin, Mariannen, patsaalle. Tähän Lagerfeld totesi, että Marianne edustaa "kaikkea mikä on tylsää, keskiluokkaista ja maalaista" ja ettei hän aio vaatettaa historiallisia monumentteja.  

Kesäkuussa 1990 de La Fressange meni naimisiin italialaisen rautatieyhtiöpomon Luigi d'Orson kanssa, joka kuoli vuonna 2006.  He saivat kaksi tytärtä, Nine Marie (s. 1994) ja Violette Marie d'Urson (s 1999).

Vuoden 2009 jälkeen de La Fressange on nähty mallina yhä harvemmin. Sen sijaan hän on omistautunut vaatekauppaketjulleen, sekä työskennellyt niin suunnittelijana kuin myös konsulttina Jean Paul Gaultierille. Hän käveli myös 51-vuotiaana Gaultierin Kevät/Kesä 2009 haute couture malliston näytöksessä Pariisin muotiviikoilla . de La Fressange palasi myös jälleen kerran Chanelin catwalkille vuoden 2011 kevät/kesä muotinäytöksessä. .

Lähteet

Ranskalaiset mallit
Vuonna 1957 syntyneet
Elävät henkilöt
Tanssi peppu pieneksi

Tanssi peppu pieneksi on suomalainen versio yhdysvaltalaisesta Dance Your Ass Off -ohjelmaformaatista. Ohjelmaa esitettiin Fox-kanavalla 18. syyskuuta 2012 alkaen. Ohjelman juontajana toimii Lola Wallinkoski ja tuomareina Anu Saagim, Osku Heiskanen ja Niko Nousiainen. Ohjelmassa yhdeksän kilpailijaa kilpailevat tanssissa sekä viikoittaisissa punnituksissa.

Kilpailijat

Lähteet

Suomalaiset tositelevisiosarjat
2010-luvun televisiosarjat
Tupsuhirvi

Tupsuhirvi eli tupsumuntjakki (Elaphodus cephalophus) on pienikokoinen jalohirvien alaheimoon kuuluva hirvilaji, joka on samalla Elaphodus-suvun ainoa laji. Tupsuhirvi jaetaan neljään alalajiin.

Ulkonäkö 
Tupsuhirvi on melko pienikokoinen hirvieläin. Sen pituus on enimmillään 160 senttimetriä, josta hännän osuus on 7–15 cm. Säkäkorkeus on 70 senttimetriä ja paino 17–50 kiloa. Tupsuhirven karvapeite on selkään asti tummanharmaa tai suklaanruskea. Karva on karkeaa ja antaa tupsuhirvelle hieman takkuisen ulkonäön. Pää ja kaula ovat harmaat, mutta huulet, korvat ja hännän alapuoli ovat lähes täysin valkoiset. Hännän valkoisen alaosan voi nähdä tupsuhirven ollessa liikkeessä, sillä eläin liikkuu häntä pystyssä. Lajilla on pienet sarvet, jotka kuitenkin jäävät mustanruskean, noin 17-senttisen karvatupsun alle.
Tupsuhirvellä on kaksi vampyyrimaista kulmahammasta, jotka ovat samantyyppiset kuin esimerkiksi kauan sitten sukupuuttoon kuolleilla sapelihammasoravalla ja sapelihammaskissalla.

Levinneisyys ja elinympäristö 
Tupsuhirveä tavataan Kiinan eteläosassa ja Myanmarin koillisosassa, paikoitellen myös Itä-Tiibetissä. Lajilla arvellaan olevan 300 000–500 000 yksilöä, ja sen uhanalaisuusluokitus on silmälläpidettävä. Tupsuhirven tilasta ja uhkatekijöistä tiedetään nykyisellään hyvin vähän, mutta kannan koon arvellaan olevan pienenemässä. Laji on vuoristometsien asukas, ja se elää matalimmillaan 300 ja korkeimmillaan 4 750 metrissä. Tupsuhirven alalajien levinneisyys on lähes sama, vain hieman rajoittuneempi. Afganistanista lajin luultiin jo hävinneen, kunnes vuonna 2014 siellä havaittiin vuosikymmenten tauon jälkeen muutamia yksilöitä.

Käyttäytyminen 
Tupsuhirvi on hämäräeläin, ja se on aktiivisimmallaan aamunkoitteessa ja iltahämärällä, mistä johtuen sitä näkee harvoin. Tupsuhirvi kulkee kiima-aikaan lukuun ottamatta yksin tai pienissä ryhmissä.

Tupsuhirvi syö ruohoa, ituja ja joskus pieniä haaskoja. Tupsuhirven sanotaan oleilevan aina veden lähellä. Tupsuhirven tärkeimmät luontaiset saalistajat ovat leopardi ja vuorisusi.

Tupsuhirvi saavuttaa sukukypsyyden 9–12 kuukauden iässä. Tupsuhirvet parittelevat myöhään syksystä tai alkutalvella. Naaras on tiineenä 180–210 päivää ja synnyttää touko-heinäkuussa yhden vasan, joskus kaksikin.

Etymologia 
Tupsuhirvellä on otsassa mustanruskea karvatupsu, joka peittää sen pienet sarvet. Tästä tulee myös lajin englanninkielinen nimi Tufted deer ja suomenkielinen nimitys tupsuhirvi. Sen tieteellinen nimi Elaphodus cephalophus tulee kreikan kielen sanoista Elaphos (hirvi), odous (hammas), Kephale (pää) ja lophos (harja).

Lähteet 

59.2 Nisäkkäät
Hirvieläimet
Silmälläpidettävät lajit
MM-rallikausi 2012

MM-rallikausi 2012 on 40. kausi nykyiselle rallin maailmanmestaruussarjalle. Kausi alkoi Monte Carlon rallilla 17. tammikuuta ja päättyi Katalonian ralliin 11. marraskuuta. Ranskan rallissa mestaruutensa varmistaneen Sébastien Loebin vuodesta 2004 alkanut mestaruusputki jatkui katkeamattomana jo yhdeksättä vuotta, mutta tämä mestaruus jäi kuitenkin viimeiseksi, sillä tämä oli Loebin viimeinen täysi kausi. Mikko Hirvonen sijoittui sarjan toiseksi ja Jari-Matti Latvala sarjan kolmanneksi.

Kuljettajien pisteet
Yläindeksissä olevat numerot kuvaavat Power Stagen sijoituksia kolmen parhaan osalta.

Lähteet
http://www.wrc.com/results/

Viitteet
Pankow

Pankow voi tarkoittaa ainakin:

 Pankow, Berliinin hallintoalue (Bezirk)
 Pankow, Berliinin kaupunginosa (Ortsteil)
 Pankow, Berliinin rautatie- ja metroasema
Santeri Ahlgrén

Jukka Santeri Ahlgrén (s. 1957) on suomalainen muusikko, näyttelijä ja viihdealan yrittäjä. Hän tuli tunnetuksi vuonna 2007 Yle TV1:ssä esitetystä sarjasta Romano-tv. 

Tuusulassa asuva Ahlgrén on yrittäjänä tuusulalaisessa ravintola Pub Päämajassa ja on lisäksi ollut vuosia järjestämässä Hyrylässä pidettävää Montturock-festivaalia.   Ahlgrén on toista kauttaan Kokoomuksen edustajana Tuusulan kunnanvaltuustossa. Sinne hänet valittiin ensimmäisen kerran vuoden 2004 kunnallisvaaleissa.  

Vuonna 2007 Ahlgrén sai parhaan esiintyjän Venla-palkinnon. Romano-tv:n lisäksi hän on esiintynyt vuonna 2009 sen jatko-osassa Manne maailmalla sekä 2012 valmistuneessa Hurriganes-yhtyeen 40-vuotisjuhladokumentissa.

Lähteet

Suomalaiset muusikot
Suomalaiset televisionäyttelijät
Suomalaiset yrittäjät
Kansallisen Kokoomuksen poliitikot
Suomen romanit
Vuonna 1957 syntyneet
Elävät henkilöt
Old Ways

Old Ways on Neil Youngin albumi vuodelta 1985.

Kappaleet 
Kaikki kappaleet Neil Young, jos ei toisin mainita

Kokoonpano 
Neil Young – kitara, banjo, huuliharppu, laulu
Waylon Jennings – kitara, laulu
Willie Nelson – kitara, laulu
Rufus Thibodeaux – viulu
Ben Keith – pedal steel guitar, dobro
Tim Drummond – basso
Karl Himmel – rummut
Joe Allen – basso (sähkö- & pystybasso)
Ralph Mooney – pedal steel guitar
Hargus "Pig" Robbins – piano
Gordon Terry – viulu
Joe Osborn – basso
Anthony Crawford – mandoliini, laulu
Terry Lee McMillan – huuliharppu, Munniharppu
Béla Fleck – banjo
Bobby Thompson – banjo
David Kirby – kitara
Grant Boatwright – kitara
Johnny Christopher – kitara
Ray Edenton – kitara
Gove Scrivenor – autoharp
Farrell Morris – lyömäsoittimet
Marty Stuart – mandoliini
Carl Gorodetzky – viulu
Spooner Oldham – piano
Larry Byrom – laulu
Rick Palombi – laulu
Doana Cooper – laulu
Denise Draper – laulu
Gail Davies – laulu
Betsy Hammer – laulu
Pam Rose – laulu
Janis Oliver-Gill – laulu
Mary Ann Kennedy – laulu
Kristine Oliver-Arnold – laulu
Leona Williams – laulu
Jouset:
Carl Gorodetsky
George Binkley
John Borg
Roy Christensen
Virginia Christensen
Charles Everett
Larry Harvin
Mark Hembree
Lee Larrison
Betty McDonald
Dennis Molchan
Pamela Sixfin
Mark Tanner
David Vanderkooi
Gary Vanosdale
Carol Walker
Stephanie Woolf

Arviot 
 Allmusic: 
 Robert Christgau: B

Aiheesta muualla 
 Old Ways discogs.com -sivustolla

Lähteet 
 CD-levy GED24068

Viitteet 

Neil Youngin albumit
Vuoden 1985 albumit
A. U. Santaheini

Arvo Uljas Santaheini (s. 21. lokakuuta 1899 Lapväärtti) oli suomalainen kirjailija.

Teoksia 
 Suorannan talo: erään suvun tarina. Suupohjan kirjapaino, Kristiinankaupunki 1977
 Orpopojan tie. Omakustanne, Karijoki 1979
 Tilta ja Rannan Salu. Kristiinan sanomalehti, Kristiinankaupunki 1981
 Viheriän laakson salaisuus: romaani 1900-luvun alkuvaiheilta. Kristiinan sanomalehti, Kristiinankaupunki 1984

Lähteet 
 

Suomalaiset kirjailijat
Vuonna 1899 syntyneet
Kuolinvuosi puuttuu
Patrick Daniel Koroma

Patrick Daniel Koroma (4. toukokuuta 1950 – 14. joulukuuta 2018) oli sierraleonelainen roomalaiskatolinen piispa. Hänet vihittiin papiksi 18. joulukuuta 1977 ja nimitettiin Keneman hiippakunnan johtoon 26. huhtikuuta 2002. Piispaksi vihkiminen seurasi 29. kesäkuuta. Pääkonsekraattorina toimi Joseph Henry Ganda, jota avustivat John C. O'Riordan ja George Biguzzi.

Lähteet 

Sierraleonelaiset henkilöt
Katoliset piispat
Vuonna 1950 syntyneet
Vuonna 2018 kuolleet
Tuomas Keskimäki

Tuomas Keskimäki (s. 1984 Eura) on porilainen kirjailija, sanoittaja ja muusikko.

Keskimäki on julkaissut useita runoteoksia, sekä yhden romaanin, vuonna 2018.

Keskimäki aloitti yhteistyön folkmetal-orkesteri Korpiklaanin kanssa vuonna 2011 ja on ollut sen jälkeen yhtyeen päätoiminen sanoittaja. Keskimäki on sanoittanut myös Korpiklaanin keulahahmon Jonne Järvelän molemmat Jonne -nimen alla ilmestyneet sooloalbumit vuosina 2014 ja 2017.

Keskimäki oli Kalevalaisen Runokielen Seuran varapuheenjohtaja vuodesta 2007 vuoteen 2015 ja hänet valittiin vuonna 2013 seuran 7:nneksi runomestariksi.

Musiikin puolella Keskimäki on aiemmin soittanut ja/tai sanoittanut sellaisissa orkestereissa kuin Kirjoitusvirhe, Otavanpoika, Taivaannaula, Apea ja Sammontakojat. 
Nykyään Keskimäki on sanoittaja ja vokalisti yhtyeessä Hiidenhauta,sanoittaja, säveltäjä ja kitaristi yhtyeessä Kammo, sekä kitaristi ja säveltäjä yhtyeessä May Fielding.

Keskimäki on toistuvasti kertonut julkisuudessa olevansa innokas historian harrastaja, ja usein hänen runonsa ovatkin käsitelleet historiaa, luontoa, mytologiaa ja uskontoja. Vuonna 2015 Keskimäki tarkensi blogissaan uskonnollista käsitystään, osoittaen kristinuskon kritiikkinsä katolista kirkkoa kohtaan

Teokset

Runokokoelmat

Romaanit

Sanoitukset musiikissa

Kirjava lintu
 Unilintu (Kuu Records, 2012)

Hiidenhauta
 Surma Saapuu Suota Myöten (2013)
 Eikä Aurinko Valaise (2013)
 Noitia on minun sukuni (Inverse Records, 2014)
 1695 (albumi) (Inverse Records, 2018)

Korpiklaani
 Manala (albumi) (Nuclear Blast, 2012)
 Noita (albumi) (Nuclear Blast, 2015)
 Live at Masters of Rock DVD (Nuclear Blast, 2017)
 Kulkija (Nuclear Blast, 2018)
 Jylhä (Nuclear Blast, 2021)

Jonne
 Jonne (Playground Music, 2014)
 Kallohonka (Playground Music, 2017)
 Kaiho, Tuhka, Autere - Single-trilogia (2018/2019)

Sammontakojat
 Poikahinen, Louhi (2018)
 Syntymä, 1000 virttä (2019)

Aiheesta muualla 
 Spotify playlist Keskimäen sanoituksista

Lähteet 

Suomalaiset metallimusiikin sanoittajat
Suomalaiset sanoittajat
Suomalaiset runoilijat
Suomalaiset kirjailijat
Suomalaiset muusikot
Vuonna 1984 syntyneet
Elävät henkilöt
Davies

Davies on muun muassa seuraavien henkilöiden sukunimi:

 Alan Davies (s. 1966), brittiläinen stand up -koomikko ja näyttelijä
 Alphonso Davies (s. 2000), kanadalainen jalkapalloilija
 Andrew Davies (s. 1936), walesilainen käsikirjoittaja ja kirjailija
 Ben Davies (s. 1993), walesilainen jalkapalloilija
 Brian L. Davies, yhdysvaltalainen historioitsija
 Caryn Davies (s. 1982), yhdysvaltalainen soutaja
 Charlie Davies (s. 1986), yhdysvaltalainen jalkapalloilija
 Chaz Davies (s. 1987), brittiläinen ratamoottoripyöräilijä 
 Colin Cameron Davies (1924–2017), espanjalainen katolinen piispa
 Curtis Davies (s. 1985), englantilainen jalkapalloilija
 Dave Davies (s. 1947), englantilainen rockmuusikko
 David Davies (s. 1985), brittiläinen uimari
 Dick Davies (1936–2012), yhdysvaltalainen koripalloilija
 Donald Davies (1924–2000), brittiläinen tieteilijä
 Elizabeth Davies (1912–2001), brittiläinen uimari
 Emily Davies (1830–1921), englantilainen feministi, suffragetti ja Girton Collegen rehtori
 Geraint Wyn Davies (s. 1957), brittiläinen näyttelijä
 Gladys Davies (s. 1893), brittiläinen miekkailija
 Jeremy Davies (s. 1969), yhdysvaltalainen elokuva- ja televisionäyttelijä
 Jimmy Davies (1929–1966), yhdysvaltalainen kilpa-autoilija
 John Davies (1929–2020), australialais-yhdysvaltalainen tuomari ja uinnin olympiavoittaja
 John Ainsworth-Davies (1895–1976), brittiläinen pika- ja viestijuoksija
 John Rhys-Davies (s. 1944), walesilainen näyttelijä
 Judy-Joy Davies (1928–2016), australialainen uimari
 Kevin Davies (s. 1977), englantilainen jalkapalloilija
 Laura Davies (s. 1963), englantilainen golfaaja
 Leonard Davies, oik. Larry Page (s. 1938), brittiläinen poplaulaja ja äänitetuottaja
 Lynn Davies (s. 1942), brittiläinen pituushyppääjä ja olympiavoittaja
 Macx Davies (s. 1992), kanadalainen ampumahiihtäjä
 Marion Davies (1897–1961), yhdysvaltalainen näyttelijä
 Megan Carter-Davies (s. 1996), brittiläinen suunnistaja
 Michael Davies, Sundaygar Dearboy (s. 1972), liberialainen laulaja-lauluntekijä
 Nick Davies, brittiläis-suomalainen kapellimestari
 Patricia Davies (s. 1956), zimbabwelainen maahockeypelaaja ja olympiavoittaja
 Paul Davies (s. 1946), englantilainen fyysikko ja tietokirjailija
 Peter Maxwell Davies (1934–2016), englantilainen säveltäjä ja kapellimestari
 Ray Davies (s. 1944), englantilainen rockmuusikko (The Kinks)
 Rhett Davies (s. 1949), brittiläinen musiikkituottaja ja äänittäjä
 Rhys Norrington-Davies (1999), walesilainen jalkapalloilija
 Rick Davies (s. 1944), englantilainen muusikko, laulaja ja lauluntekijä
 Robertson Davies (1913–1995), kanadalainen kirjailija, näytelmäkirjailija, kriitikko, journalisti ja professori
 Rodger Davies (1921–1974), yhdysvaltalainen diplomaatti
 Rupert Davies (1916–1976), brittiläinen näyttelijä
 Russell T Davies (s. 1963), brittiläinen televisiotuottaja ja käsikirjoittaja
 Simon Davies (s. 1979), walesilainen jalkapalloilija
 Terence Davies (s. 1945), brittiläinen elokuvaohjaaja ja -käsikirjoittaja
 Tom Davies (s. 1998), englantilainen jalkapalloilija
 Valentine Davies (1905–1961), yhdysvaltalainen käsikirjoittaja ja elokuvaohjaaja.
Rusomuurarimehiläinen

Rusomuurarimehiläinen (Osmia rufa) on mehiläislaji, joka kuuluu sukuun Osmia, muurarimehiläiset.

Laji on vähitellen levinnyt Etelä-Suomeen, jossa se havaittiin ensimmäisen kerran vuonna 2006 Imatralla. Se parveilee huhti-toukokuussa, mutta naaraat elävät erakkona muut ajat. Se muuraa pesän erilaisiin koloihin, mistä tulee sen nimi.

Sen varsinaista levinneisyysaluetta ovat Afrikka, Eurooppa, Pohjois-Aasia (lukuun ottamatta Kiinaa). Siitä ei ole ihmiselle haittaa, vaan Luonnontieteellinen keskusmuseo pitää sitä tervetulleena lisänä.

Lähteet

Aiheesta muualla 
Rusomuurarimehiläinen leviää Etelä-Suomessa
Muurarimehiläinen - Imatralta maalle uusi muurarimehiläinen 
Laji.fi: rusomuurarimehiläinen (Osmia bicornis)
ITIS: Osmia rufa 

Mesipistiäiset
50–50 (visailuohjelma)

50:50 on tietokilpailu, joka tarjoaa suuria rahasummia vastaamalla joukkoon eritasoisia ja satunnaisia monivalintakysymyksiä. Formaatti on spin-off Haluatko miljonääriksi? -visailuohjelmasta. Formaatin on luonut 2waytraffic ja sitä esitetään monissa maissa ympäri maailmaa.

Säännöt
Ensimmäisellä kierroksella pelaavan parin täytyy vastata kymmeneen kysymykseen. Kukin kysymys on arvoltaan eri satunnaisen summan, ja kaikki voitetut rahat menevät jättipottiin (jackpot). Jos missä tahansa vaiheessa kysymykseen vastataan väärin, jättipotin summa puolittuu. Pari pelaa yhdessä, mutta heidän pitää vastata kuhunkin kysymykseen erikseen ja voivat siksi vaihtaa toistensa vastauksia. Kymmenennen kysymyksen jälkeen pelaava pari ottaa jättipottimääränsä finaaliin, jossa heillä on mahdollisuus moninkertaistaa määrä kymmenellä.

Vain yksi pelaaja parista näkee kysymyksen ja sen kaksi vastausta, ja hänellä on vain kymmenen sekuntia aikaa valita yksi. Juontaja kääntyy kohti toista pelaajaa ja esittää tälle kysymyksen ja sen vastauksen, jonka ensimmäinen pelaaja valitsi. Hän ei esitä sitä vastausta, jonka kumppani hylkäsi. Pelaaja 2:n täytyy päättää, onko hän samaa mieltä pelaaja 1:n kanssa kysymykseen liittyen, vai valitseeko eri vaihtoehdon. Juontaja esittää kaikki viisi kysymystä finaalissa täsmälleen samalla tavalla. Pelaaja 2:n on tutkittava kaikki jäljelle jääneet viisi vastausta ja tehdä ratkaiseva päätös siitä, kuinka monta kysymystä he ajattelevat saaneen oikein. Mitä enemmän oikeita vastauksia pelaajat ovat saaneet oikein, sitä suuremmaan määrän he voivat voittaa.

Kansainväliset versiot

5050
2waytraffic
2000-vuosikymmenen televisiosarjat
2010-luvun televisiosarjat
Haluatko miljonääriksi?
Ricardo Triviño

Ricardo Triviño (s. 15. helmikuuta 1973) on meksikolainen ralliautoilija. Hän aloitti WRC-uransa vuonna 2002 Katalonian rallissa. Hän kilpaili yksittäisissä WRC-kilpailuissa vuosina 2002-11. Vuonna 2011 Triviño voitti Carrera Panamericana-sarjan mestaruuden. Vuonna 2012 Triviño kilpailee PWRC-sarjassa. Hän saavutti uransa ensimmäiset WRC-pisteet ajamalla kymmenenneksi meksikon rallissa.

Meksikolaiset ralliautoilijat
Eyvind Brynildsen

Eyvind Brynildsen (s. 14. tammikuuta 1988) on norjalainen ralliautoilija. Hän aloitti WRC-uransa vuonna 2006 Ruotsin rallissa. Hän on kilpaillut yksittäisissä WRC-kilpailuissa vuosina 2007-11. Vuosina 2008-09 Brynildsen kilpaili PWRC-sarjassa ja vuosina 2010-11 SWRC-sarjassa. Vuonna 2012 Brynildsen saavutti uransa ensimmäiset WRC-pisteet ajamalla kymmenenneksi Ruotsin rallissa.

Norjalaiset ralliautoilijat
Vuonna 1988 syntyneet
Elävät henkilöt
Kawasaki Ki-48

Kawasaki Ki-48 Sokei (liittoutuneiden raportointinimi Lily) oli japanilainen keskiraskas (vuoden 1939 normien mukaan) kaksimoottorinen pommikone toisessa maailmansodassa. Koneen suunnittelijan Takeo Doin, esikuvana oli neuvostoliittolainen Tupolev SB-2.

Konetyyppiä valmistettiin vuosien 1940–1945 välillä lähes 2 000 kappaletta. Sen nopeus oli yli 500 km/h, ja se olikin japanilaisvalmisteiseksi pommikoneeksi (nopeudet olivat yleensä alle 500 km/h) suhteellisen nopea. Koneen puolustusaseistus oli suhteellisen kevyt: kolme 7,7 mm konekivääriä, kaikki omissa ampumoissa. Enimmäispommikuorma oli 800 kiloa.

Kaksi 14-sylinteristä Nakajima Ha-115 -tähtimoottoria tuottivat kumpikin tehoa 1 150 hevosvoimaa. Teknisiä tietoja koskevat arvot ovat viimeisimmistä valmistetuista alatyypeistä.

Tekniset tiedot

Lähteet
Mondey, David: Axis Aircraft of World War II, The warplanes of Germany, Italy and Japan during World War II, 2002 (ensipainos 1984, London, England) s. 143-144 (englanniksi) ISBN 0-7858-1363-2

Viitteet

Aiheesta muualla

http://www.avionslegendaires.net/kawasaki-ki-48-lily.php 
http://www.century-of-flight.freeola.com/Aviation%20history/photo_albums/timeline/ww2/Kawasaki%20Ki%2048%20Lily.htm

Ki-048
Japanilaiset pommikoneet
1930-luvun pommikoneet
Rakkaudella katettu

Rakkaudella katettu on Sub -kanavan ohjelma, jossa etsitään tosirakkautta hyvän ruoan kautta. Sinkut, jotka ovat toisilleen tuntemattomat yrittävät tehdä vaikutukset vastakkaiseen sukupuoleen kokkauksillaan. Menun avulla tehdään päätös tulevista sokkotreffeistä. Sarja perustuu "Dinner Date" -formaattiin.

Jaksot

Suomalaiset televisiosarjat
Yazeed Al-Rajhi

Yazeed Al-Rajhi (s. 5. toukokuuta 1981 Riad, Saudi-Arabia)) on saudiarabialainen ralliautoilija. Hän debytoi WRC-sarjassa vuonna 2007 Jordanian rallissa. Seuraavana vuonna hän kilpaili samassa kilpailussa. Vuonna 2009 hän kilpaili IRC-sarjassa ja MERC-sarjassa, jossa hän on saavuttanut viisi voittoa. Uran ensimmäinen pistesija ja tähän asti paras saavutus on ollut kauden 2012 Akropolis-rallin kahdeksas sija. Kaudella 2013 Al-Rajhi ajoi viimeiselle pistesijalle eli 10. Ruotsin rallissa.

Lähteet

Aiheesta muualla 

Saudiarabialaiset ralliautoilijat
Vuonna 1981 syntyneet
Elävät henkilöt
Abdulaziz Al-Kuwari

Abdulaziz Al-Kuwari (s. 13. marraskuuta 1979) on qatarilainen ralliautoilija. Hän aloitti uransa vuonna 2000 kotimaan rallikilpailuissa. Vuonna 2003 hän voitti Qatar International Rally-sarjan mestaruuden. Vuonna 2012 Al-Kuwari debytoi WRC-sarjassa Akropolis-rallissa, jossa hän sijoittui kymmenenneksi ollen ensimmäinen kuljettaja sitten vuoden 2008 ja Sebastien Ogierin, joka on ajanut pisteille debyyttikilpailussaan.

Rallin MM-sarjan tulokset 
(Tulosselitteet)

Aiheesta muualla
http://abdulazizalkuwari.weebly.com/biography.html

Qatarilaiset ralliautoilijat
Mori

Mori on muun muassa seuraavien henkilöiden sukunimi:

 Bárbara Mori (s. 1978), uruguaylais- meksikolainen näyttelijä, malli, tuottaja ja käsikirjoittaja
 Fabrizio Mori (s. 1969), italialainen aitajuoksija
 Kaoru Mori (s. 1978), japanilainen sarjakuvataiteilija
 Manny Mori (s. 1948), Mikronesian liittovaltion presidentti
 Masaaki Mori (s. 1961), japanilainen jalkapalloilija
 Masayuki Mori (1911–1973), japanilainen näyttelijä
 Naoko Mori (s. 1971), japanilais-brittiläinen näyttelijä
 Paul Kazuhiro Mori (s. 1938), japanilainen katolinen piispa
 Porfirio Díaz Mori (1830–1915), meksikolainen sotasankari, Meksikon presidentti
 Ramiro Funes Mori (s. 1991), argentiinalainen jalkapalloilija
 Riyo Mori (s. 1986), japanilainen tanssinopettaja
 Satoshi Mori (s. 1971), japanilainen yhdistetyn hiihtäjä
 Shigefumi Mori (s. 1951), japanilainen matemaatikko
 Takaji Mori (s. 1943–2011), japanilainen jalkapalloilija ja valmentaja
 Tamezō Mori (1884–1940), japanilainen eläintieteilijä
 Yukinojo Mori, oik. Masakazu Mori (s. 1954), japanilainen runoilija, sanoittaja ja säveltäjä
 Yoshirō Mori (s. 1937), Japanin ent. pääministeri
 Zenjyuro Mori (s. 1985), japanilainen karateka.

Mōri-klaani (jap. 毛利氏, Mōri-shi) oli Japanin Honsu-saaren länsiosia 1500-luvulta 1800-luvun puoliväliin saakka hallinnut suku.

Paikat 
 Mori, kunta Trenton maakunnassa Italiassa.
Yövartija vain...

Yövartija vain... on Yrjö Nortan ohjaama elokuva vuodelta 1940.

Yövartijan roolin on käsikirjoittaja Erik Dahlberg tehnyt Aku Korhoselle mittatilauksena. Hän kirjoittaa: ”Olen aina kuulunut Aku Korhosen suuriin ihailijoihin, ja tämän ihailun sponttaanina ilmauksena on Yövartija-elokuva.” Aiheessa voi nähdä viitteitä pari vuotta aiemmin Suomessa esitettyyn yhdysvaltalaiselokuvaan Kultaisen lännen tyttö, ja se heijastelee myös Suomen kansan yhtenäistymisen halua talvisodan jälkeen.

Arviot
Aikalaisarvioissa elokuva saa melko myönteisen vastaanoton. Sitä verrataan vanhanaikaisiin joulusatuihin, joissa hyvä ja paha ovat vastakkain ja hyvä saa voiton. Salama Simonen (Uusi Suomi) sanoo arviossaan, että ”tällaisia ihmisiä ei liene olemassa, mutta kun nyt kerrotaan joulutarinaa, lienee se kerrottava niin kuin lapsille ainakin, toisin sanoen annettava äärimmäisyyksien puhua ja julistaa idealismin sanomaa”. Toini Aaltonen (Suomen Sosialidemokraatti) kirjoittaa: ”Alkupuoli on kerrottu koruttoman kauniisti ja myöskin todellakin filmaattisella näkemyksellä”, mutta toteaa lopun ”kuitenkin valahtavan auttamattomasti imelän tosikertomuksen tasolle.”

Myöhemmin Tv-maailman kriitikko arvioi elokuvan tunteikkaaksi tarinaksi yövartijasta ja tämän tyttärestä sekä armottomasta teatterinjohtajasta ja tämän pojasta, ja toteaa että aiheen yhteiskunnalliset ristiriidat on peitelty yövartijan tasapainoisen hahmon taakse. Myös toisen kriitikon näkemys on, että elokuvassa vaalitaan luokkasopua, ja perusteena hän pitää elokuvanteon ajankohdan poikkeusoloja, sotaa, joka tällä tavoin heijastui aikakauden elokuviin yleensäkin. Kriitikko luonnehtii elokuvaa sadunomaiseksi melodraamaksi.

Aku Korhonen on nähty niin aikalaisarvioissa kuin myöhemminkin elokuvan pelastajana ylenmääräiseltä naiiviudelta, kuten kirjoittaa esimerkiksi Henri Waltter Rehnström Tv-maailman arviossa heinäkuussa 2014.

Näyttelijät

Lähteet

Melodraamat
Yrjö Nortan ohjaamat elokuvat
Suomalaiset mustavalkoelokuvat
Vuoden 1940 suomalaiset elokuvat
Bosnia ja Hertsegovinan presidenttineuvosto

Bosnia ja Hertsegovinan presidenttineuvosto (Predsjedništvo Bosne i Hercegovine/Предсједништво Босне и Херцеговине) on kolmijäseninen neuvosto, joka toimii kollektiivisesti Bosnia ja Hertsegovinan valtionpäämiehenä.

Maan vuoden 1995 perustuslain V artiklan mukaan presidenttiys on kollektiivisesti jaettu kolmen suoralla kansanvaalilla valitun henkilön välillä: yksi bosniakki ja yksi kroaatti Bosnia ja Hertsegovinan federaatiosta ja yksi serbi Serbitasavallasta. Yhdessä heidät valitaan neljän vuoden mandaatilla. Neuvoston puheenjohtajuus kiertää kahdeksan kuukauden välein yhdenvertaisuuden takaamiseksi, ja eniten ääniä saanut henkilö valitaan puheenjohtajaksi.

Vastuut 

Presidenttineuvosto on vastuussa:

 Maan ulkopolitiikan johtamisessa;
 Suurlähettiläiden ja muiden kansainvälisten edustajien nimittämisessä, joista kahden kolmasosan on tultava Federaatiosta;
 Edustaa Bosnia ja Hertsegovinaa kansainvälisissä organisaatioissa ja instituutiossa ja olla kandidaattina organisaatioissa ja instituutioissa, joissa Bosnia ja Hertsegovina ei ole jäsen;
 Neuvotella, hylätä ja parlamentin hyväksynnällä ratifioida Bosnia ja Hertsegovinaa koskevat kansainväliset sopimukset;
 Toimeenpanna parlamentin päätökset
 Ehdottaa ministerineuvoston esityksestä vuotuisen budjetin maan parlamentille;
 Raportoida pyynnöstä, mutta vähintään kerran vuodessa, parlamentille valtionmenoista;
 Toimia yhdessä, mikäli tarpeellista, kansainvälisten- ja kansalaisjärjestöjen kanssa ja 
 Toimeenpanna muut tarpeelliset tehtävät velvollisuuksiensa täyttämiseksi parlamentin pyynnöstä tai entiteettien sopimuksella.

Jäsenet 

Bosnia ja Hertsegovinan politiikka
Pirkan Pyöräily

Pirkan pyöräily on vuodesta 1978 lähtien järjestetty vuosittainen kuntoilutapahtuma. Sen lähtö- ja maalipaikkana toimii Tampereen jäähalli. Tapahtuma järjestetään nykyisin kaksi viikkoa ennen juhannusta, lisäksi sitä seuraavalla viikolla järjestetään Pirkan yöpyöräily. Pirkan pyöräilyn päämatkat ovat 134 kilometriä pitkä Klassikko ja 217 kilometriä pitkä Pirkan lenkki. Nykyään järjestetään myös Pirkan pyhä (pituus 43 kilometriä) ja Lilliputti (neljä kilometriä). Klassikon reitti kiertää Näsijärven, Pirkan lenkki kiertää Nokian ja Hämeenkyrön kautta seuraten loppumatkan Klassikon reittiä. Pirkan Pyhän reitti kiertää Pyhäjärven ympäri ja Lilliputti-reitti on jäähallin ympäristöstä.

Pirkan pyöräilyyn osallistuu vuosittain noin 2 000 pyöräilijää, mutta 2010-luvulla osallistujia on ollut lähemmäs 3 000. Osallistujamäärä oli korkeimmillaan vuonna 1982, jolloin pyöräilyyn osallistui lähes 4 000 henkilöä. Klassikko tai Pirkan lenkki lasketaan osaksi Pirkan kierroksen suorittamista. Pyöräilyn 20 kertaa suorittaneet nimetään mestaripyöräilijöiksi ja saavat itselleen pysyvän, punataustaisen kilpailunumeron. Nykyään tapahtumassa ei ole ajanottoa. Pirkan pyöräilyn voi suorittaa polkupyöräilyn lisäksi myös rullaluistelemalla.

Tapahtuman järjestäjä on Hämeen Liikunta ja Urheilu ry.

Katso myös
 Pirkan Hölkkä
 Pirkan Hiihto

Aiheesta muualla
 Pirkan Kierros

Suomen pyöräily
Kuntoilu
Pirkanmaa
Väinö Juustila

Väinö Henrik Juustila (17. huhtikuuta 1884 Liminka – 27. tammikuuta 1933 Oulu) oli suomalainen Nuorsuomalaisen Puolueen ja sitten kokoomuksen poliitikko. Hän istui kansanedustajana Oulun läänin eteläisestä vaalipiiristä marraskuusta 1918 syyskuuhun 1922.

Juustila oli varsinaiselta ammatiltaan maanviljelijä, ja hän sai kunnallisneuvoksen arvon vuonna 1932. Hänelle myönnettiin myös Suomen Valkoisen Ruusun I luokan ritarimerkki (1928). Hänen isänsä oli maanviljelijä Juho Juustila ja äitinsä Elisabet Pietilä. Hän meni vuonna 1904 naimisiin Anna Katariina Sohlon kanssa.

Lähteet 

Kansanedustajat
Nuorsuomalaiset poliitikot
Kansallisen Kokoomuksen poliitikot
Limingan kunnanvaltuutetut
Oulun läänin eteläinen vaalipiiri
Vuonna 1884 syntyneet
Vuonna 1933 kuolleet
Itämeri (televisiosarja)

Itämeri on 19. kesäkuuta 2012 alkaen MTV3 -kanavalla esitetty ohjelma. Ohjelmassa juontaja Heikki Paasosen tehtävänä on selvittää Itämeren nykytilanne ja mitä sen hyväksi voisi tehdä. Ohjelmassa nähdään myös tutkimussukeltaja ja meribiologi Juha "Roope" Flinkman.

Ohjelman jaksoissa nähdään myös vieraita, jotka ovat aktiivisesti edistäneet Itämeren hyvinvointia. Vieraina nähdään muun muassa Antto Melasniemi, Anna Puu, Mikko Kouki, Kauko Röyhkä, Sakari Kuosmanen sekä presidentti Tarja Halonen.

Jaksot

Lähteet

Suomalaiset televisiosarjat
2010-luvun televisiosarjat
Tyylivarkaat

Tyylivarkaat on vuosina 2011–2012 MTV3-kanavalla esitetty sisustusaiheinen ohjelma. Ohjelman juonsi Noora Shingler, sisustusarkkitehtina toimi Laura Brotherus sekä sisustussuunnittelija AMK Minna Haapakoski.

Jaksot

Ensimmäinen tuotantokausi

Toinen tuotantokausi 

Suomalaiset televisiosarjat
2010-luvun televisiosarjat
Ed (vaunusarja)

Ed on VR:n kaksikerroksisille InterCity-vaunuille antama littera eli sarjatunnus. Ensimmäinen kirjain E kertoo, että vaunu on II-luokan vaunu ja toinen kirjain d, että vaunu on kaksikerroksinen IC-vaunu.

Tilaukset
2017: 20 kpl (Ed 28110–28129)

Lähteet

Suomalainen rautatiekalusto
Edb

Edb on VR:n omistamalle kaksikerroksille InterCity-vaunusarjalle annettu kalustotunnus. Sarjatunnuksen E tarkoittaa, että kyseessä on II-luokan vaunu, d kertoo kyseessä olevan kaksikerroksinen IC-vaunu, ja b tarkoittaa, että vaunussa on Ekstra-luokka.

Vaunut on muutettu Ed-sarjan vaunuista. Edb-vaunut ovat ulkoisesti samanlaisia kuin Ed-vaunut lukuun ottamatta vaunun vaakaraitaan kirjoitettua Ekstra-tekstiä. Vuodesta 2019 lähtien Edb-sarjan vaunuja on muutettu vähitellen CEd-vaunuiksi, joissa on entistä ylellisempi Ekstra-luokka.

Edb-sarjan vaunu 28428 hylättiin sen vaurioiduttua onnettomuudessa Helsingin asemalla 4. tammikuuta 2010.

Lähteet 

Suomalainen rautatiekalusto
Toini Ojanperä

Toini Ojanperä (s. 22. heinäkuuta 1899 Viipuri) oli suomalainen lastenkirjailija.

Teoksia 
 Satuja ; kuvittanut Heli Ojanperä. Aura, Turku 1945
 Ihmeelliset jalokivet : satuja ; kuvittanut Heli Ojanperä. Aura, Turku 1946

Suomennoksia 
 A. Stuart : Kyyneleet kuivuvat : äidin kokemuksia henkimaailmasta ; englanninkielestä suomentanut Helmi Krohn ; runot suomentanut Toini Ojanperä. Akateeminen kirjakauppa (jakaja), Helsinki 1943, 2. painos 1947

Lähteet 
 

Suomalaiset lasten- ja nuortenkirjailijat
Vuonna 1899 syntyneet
Kuolinvuosi puuttuu
Big Brother 2000 (UK)

Big Brother 2000  oli ensimmäinen Big Brother kausi Iso-Britanniassa. Kauden voitti Craig Phillips ja hän voitti 70 000 puntaa. Kausi kesti 64 päivää.

Nimeämistaulukko

2000
CHL:n varaustilaisuus

CHL Import Draft on vuosittain Canadian Hockey Leaguen järjestämä varaustilaisuus tuontipelaajille. Varatut pelaajat eivät saa olla kanadalaisia tai yhdysvaltalaisia. Varaustilaisuus järjestetään Internetissä NHL:n varaustilaisuuden jälkeen, useimmiten kesäkuun viimeisellä viikolla tai heinäkuun ensimmäisellä viikolla. CHL:n varaustilaisuus on järjestetty kesästä 1992 lähtien.

WHL-, OHL- ja QMJHL-juniorisarjojen joukkueet varaavat järjestelmällisesti edellisen kauden sijoitusten perusteella heikoimmasta parhaimpaan. Varaustilaisuudessa on kaksi kierrosta ja yhteensä 120 varausvuoroa. Kullakin joukkueella voi olla riveissään korkeintaan kaksi tuontipelaajaa, joten aiemman vuoden varauksen jatkaessa osa joukkueista jättää ajoittain varausvuorojaan käyttämättä. 

Vuonna 2013 CHL kielsi varaustilaisuuden maalivahdeilta kesästä 2014 lähtien. Organisaatio perusteli päätöstään kehittää paremmin kanadalaisia juniorimaalivahteja. Maalivahdit palasivat kuitenkin varauskelpoisiksi jälleen kesällä 2018. CHL:ään varattavilta pelaajilta varmistetaan usein myös halukkuus siirtyä liigoihin ja kannustimena siirtoon on usein myös hyvä näytönpaikka NHL:n varaustilaisuutta ajatellen ja pohjoisamerikkalaisen pelityylin oppiminen. CHL:n kautta NHL:ään on varattu eurooppalaisista ensimmäisellä kierroksella mm. Nico Hischier, Nail Jakupov, Gabriel Landeskog, Olli Määttä ja Jakub Voráček. Jotkut CHL:ään varatut pelaajat ovat päättäneet myös jäädä kehittymään Eurooppaan, kuten Ilja Kovaltšuk ja Patrik Laine.

Varatut pelaajat maittain
Tilanne kesän 2021 jälkeen

* Yhdysvaltalainen Dennis Yan syntyi venäläisille vanhemmille.

Ykkösvaraukset

Lähteet
Elite Prospects - CHL Import Draft 
CHL Import Draft CHL:n verkkosivuilla

Viitteet

Kanadan jääkiekko
Varaustilaisuudet
Luis Pérez Companc

Luís Pérez Companc (s. 2. tammikuuta 1972 Buenos Aires) on argentiinalainen moottoriurheilija ja entinen MM-tason ralliautoilija. Hän kilpaili WRC-sarjassa vuosina 2001–2008 saavuttaen yhdeksän MM-pistettä. 

Vuonna 2005 Perez Companc voitti Argentiinan rallisarjan mestaruuden. Rata-autoiluun siirryttyään hän kilpaili vuosina 2008-09 FIA GT Championship-sarjassa. Pérez Companc on osallistunut myös Le Mansin 24 tunnin ajossa kolmesti, vuosina 2009, 2010 ja 2012.

Hänen veljensä Pablo Pérez Companc on myös kilpa-autoilija.

Rallin MM-sarjan tulokset 
(Tulosselitteet)

Argentiinalaiset ralliautoilijat
Argentiinalaiset autourheilijat
American Le Mans Series -kuljettajat
Guy Wilks

Guy Wilks (s. 22. tammikuuta 1981) on brittiläinen ralliautoilija. Hän kilpaili WRC-sarjassa vuosina 2002–2008 saavuttaen kolme pistettä, jotka tulivat vuoden 2007 Irlannin rallista. Vuosina 2008–2011 Wilks kilpaili IRC-sarjassa saavuttaen yhden voiton. Wilks on voittanut National Rally Driver of the Year -palkinnon 2004.

Brittiläiset ralliautoilijat
Vuonna 1981 syntyneet
Elävät henkilöt
Katsuhiko Taguchi

Katsuhiko Taguchi (; s. 7. helmikuuta 1972) on japanilainen ralliautoilija. Hän kilpaili WRC-sarjassa vuosina 1995-2008 saavuttaen yhden MM-pisteen vuoden 2007 Japanin rallista, jossa hän voitti myös N-ryhmän kategorian. Taguchi on myös voittanut APRC-sarjan mestaruuden vuosina 1999 ja 2010.

Aiheesta muualla 
 Profiili eWRC-sivustolla 

Japanilaiset ralliautoilijat
Vuonna 1972 syntyneet
Elävät henkilöt
Gareth MacHale

Gareth MacHale (s. 12. elokuuta 1980) on irlantilainen ralliautoilija. Hän kilpaili WRC-sarjassa vuosina 2006-2009 saavuttaen neljä pistettä. Hän kilpaili myös Mestareiden kisassa vuonna 2008. Vuonna 2010 hän voitti Irlannin Tarmac Rally Championship-sarjan mestaruuden. Hänen isänsä Austin on viisinkertainen Tarmac Rally Championship-sarjan mestari.

Rallin MM-sarjan tulokset 
(Tulosselitteet)

Irlantilaiset ralliautoilijat
Irlantilaiset autourheilijat
Peili (lehti)

Peili oli lasten ja nuorten mediakulttuuriin erikoistunut lehti. Lehteä julkaisi Mediakasvatuskeskus Metka. Lehden ilmestyminen alkoi 1977 nimellä Sinä minä me. Ainakin paperimuotoisen lehden julkaiseminen lakkautetaan vuoden 2012 lopussa tilausmäärien vähentymisen vuoksi. Vuonna 2011 tilauksia oli noin 500.

Lähteet

Suomalaiset aikakauslehdet
Nikolai Makarov (kenraali)

Nikolai Makarov (, s. 1949) on entinen venäläinen armeijakenraali, asevoimien komentaja ja varapuolustusministeri.

Makarov sai Suomessa julkisuutta kesäkuussa 2012 kommentoidessaan Suomen Nato-yhteistyötä ja sotilasharjoituksia esitelmässään Maanpuolustuskurssiyhdistyksen tilaisuudessa. Makarovin mukaan Suomen liittyminen Natoon olisi sotilaallinen uhka Venäjälle. Hän piti myös pohjoismaista puolustusyhteistyötä uhkana Venäjälle. Puolustusministeri Stefan Wallin katsoi että vapaassa maassa saa esittää mielipiteitä. Ulkoministeri Erkki Tuomioja kommentoi, ettei Nato-yhteistyö ole kenellekään uhka, ja katsoo Makarovin kuuluvan niihin kenraaleihin, jotka yhä elävät kylmän sodan aikaa. Lausunnot käsitellään hänen mukaan venäläisten kanssa. Asiaan otti kantaa myös pääministeri Jyrki Katainen, jonka mukaan Suomi kantaa itse vastuun turvallisuudesta. 

Vladimir Putin antoi marraskuussa 2012 potkut kenraali Makaroville. Syytä Makarovin potkuille ei ole kerrottu. Makarovin tilalle nousi kenraalieversti Valeri Gerasimov.

Lähteet

Aiheesta muualla 

Nikolai Makarovin elämäkerta 
Nikolai Makarovin elämäkerta 
Rferl.org 

Venäläiset kenraalit
Vuonna 1949 syntyneet
Elävät henkilöt
Maja Kai

Fanny Leväsalo, kirjailijanimi Maja Kai (s. 7. marraskuuta 1900 Imatra) oli suomalainen kirjailija.

Fanny Leväsalo kirjoitti muun muassa Sirpale-, Perjantai- Nyyrikki- ja Regina-lehtiin.

Teoksia 
 Pilvi kulkee : romaani. Sirpale, Oulu 1944
 Sisarukset. Sirpale, Oulu 1944
 Sallimuksen käsissä : romaani. Perjantai, Oulu 1949
 Kuka osaa tien? : romaani. Marjamaa, Oulu 1950
 Varjorannan tarina. Perjantai, Oulu 1951
 Sarkolan Inkeri : romaani. Perjantai, Oulu 1953
 Kaunis paholainen : romaani. Perjantai, Oulu 1954
 Sinua seuraa sydämeni : romaani. Perjantai, Oulu 1956
 Ristiveikkaus : romaani. Perjantai, Oulu 1958

Lähteet 
 

Suomalaiset kirjailijat
Vuonna 1900 syntyneet
Kuolinvuosi puuttuu
Alexandre Bengué

Alexandre Bengué (s. 22. joulukuuta 1975) on ranskalainen ralliautoilija. Hän kilpaili WRC-sarjassa vuosina 1999–2006 saavuttaen yhden erikoiskoevoiton ja 12 MM-pistettä. Hän kilpaili myös Ranskan mestaruussarjassa vuosina 2002–2004 ja 2008. Vuonna 2003 hän voitti French Asphalt Rally Champion -mestaruuden. Vuonna 2010 Bengué kilpaili IRC-sarjassa.

Aiheesta muualla 
 Profiili eWRC-sivustolla 

Ranskalaiset ralliautoilijat
Vuonna 1975 syntyneet
Elävät henkilöt
Mira Nieminen

Mira Nieminen on suomalainen entinen jalkapalloilija. Hän pelasi uransa aikana Tampereen Ilveksessä ja Helsingin Jalkapalloklubissa, jossa hän oli voittamassa Naisten Suomen Cupia 2002. Nieminen on Rovaniemen Palloseuran kasvatti, ja hän toimi seurassa harrastejoukkueen valmentajana oman peliuransa aikanakin.

Lähteet 

Suomalaiset jalkapalloilijat
Syntymävuosi puuttuu
Elävät henkilöt
Your Love

Your Love on Kata Kärkkäisen vuonna 1989 julkaistu ensimmäinen sooloalbumi. Albumin myötä julkaistiin singlenä kappaleet Your Love (Ain't Good Enough), I Need Love ja Dance To The Beat. Albumi julkaistiin CD-muodossa myös Japanissa.

Kappaleihin Dance To The Beat, Your Love, Cat House, Lonely Eyes tehtiin myös musiikkivideot.
Albumin tyylilajeina vaihtelevat house, elektroninen musiikki, euro house, rock ja pop.
Albumi julkaistiin Suomessa Vinyyli-, C-kasetti ja CD-muodoissa.

Kappaleet
Kaikki kappaleet kirjoittanut E. Fisherman, ellei toisin mainittu.€

A-puoli

B-puoli

Muuta 
Katariina Souri kirjoittaa laulajan urastaan nettisivuillaan:

"Ulkomailta Suomeen palattuani jouduin valtavaan julkisuuspyöritykseen. Playboyn joulukuun numeron ilmestyessä vuoden 1988 lopulla olin jo ehtinyt antaa aiheesta lukuisia haastatteluja sekä saanut mahdollisuuden kokeilla uraa laulajana. Vaikka tiedostin puutteeni laulajana, en voinut vastustaa kiusausta. Levy Your love ei ollut mikään valtaisa myyntimenestys, mutta seuraava kesä kului kuitenkin keikkaillessa."

Tuotanto 
 E. Fisherman – tuottaja
 J. Addic – tuottaja
 Rec Button – äänittäjä
 Markus Selin – hallinto
 Riitta Sourander – valokuvat
 Jani – grafiikka, design

Aiheesta muualla 
 Your Love discogs.com -sivustolla

Vuoden 1989 esikoisalbumit
Suomalaiset pop rock -albumit
Suomalaiset elektronisen musiikin albumit
Mirco Baldacci

Mirco Baldacci (s. 19. syyskuuta 1977) on sanmarinolainen uransa lopettanut ralliautoilija.

Baldacci saavutti urallaan kaksi MM-pistettä, sijoituttuaan seitsemänneksi vuoden 2006 Australian rallissa. 58 MM-rallissaan hän saavutti lisäksi yhden erikoiskoevoiton, vuoden 2004 Monte Carlo -rallin seitsemännellä EK:lla.

Baldacci kilpaili viimeksi vuoden 2008 Walesin rallissa.

Lähteet

Ralliautoilijat
Sanmarinolaiset autourheilijat
Vuonna 1977 syntyneet
Elävät henkilöt
Ainoat oikeat

Ainoat oikeat on Saara Cantellin ohjaama suomalainen romanttinen komedia, joka sai ensi-iltansa 27. joulukuuta 2013. Elokuvan on käsikirjoittanut Outi Keskevaari, joka on kertonut luonnostelleensa käsikirjoitusta jo vuosina 1999–2000.

Juoni  
 

Kolmekymppisen fysioterapeutti Hannan (Anna-Maija Tuokko) ja hänen kahden parhaan ystävänsä elämä pyörii miessuhteiden ympärillä. Hanna on nirsompaa sorttia, Elli (Inka Kallén) vaihtaa miestä kuin sukkia ja Paula (Jenni Kokander) on vakiintuneemmassa suhteessa.

Eräänä yönä Hanna törmää Markukseen (Ilkka Villi), joka vie häneltä jalat alta. Mies kuitenkin katoaa hänen elämästään onnettoman sattuman kautta. Hanna yrittää löytää Markusta, mutta mies tuntuu kadonneen kuin tuhka tuuleen. Lopulta Hanna saa muuta ajateltavaa, kun hänet lähetetään työkomennukselle Lahteen. Hannan asiakas on auto-onnettomuudessa pahasti loukkaantunut Suomen pääministeri Ismo Majuri (Antti Reini). Kuntoutusjakson aikana Hanna päättää lakata etsimästä Markusta.

Kun kuntoutuskausi on ohi, Hanna ja Ismo palaavat Helsinkiin ja alkavat seurustella. He yrittävät pitää suhteensa salassa, mutta päätyvät lopulta juorulehden kanteen. Jonkin ajan kuluttua Hanna tapaa Markuksen uudelleen ja hänen on valittava kahden miehen välillä.

Hanna saa tietää olevansa raskaana ja uskoo lapsen isän olevan Markus, sillä Ismo on kertonut hänelle hedelmällisyysongelmistaan. Hanna synnyttää terveen tyttövauvan ja lapsen isäksi selviää Markus.

Näyttelijät

Lähteet

Aiheesta muualla 
 Elokuvan traileri Filmtrailer-sivustolla

Suomalaiset romanttiset komediat
Saara Cantellin ohjaamat elokuvat
Vuoden 2013 suomalaiset elokuvat
Sergei Yalovitsky

Sergei Yalovitsky (s. 1987, romaniankielinen kirjoitusasu Serghei Ialovițchii) on moldovalainen laulaja ja musiikintekijä. Yalovitsky kuuluu SunStroke Project -yhtyeeseen.

Yalovitsky edusti yhtyeensä ja Olia Tiran kanssa Moldovaa vuoden 2010 Eurovision laulukipailussa kappaleella "Run Away". Moldovan loppusijoitus oli lopulta 22. Vuoden 2017 Eurovision laulukilpailussa Sergei Yalovitsky edusti Moldovaa uudestaan yhtyeensä SunStroke Projectin kanssa. Yhtye sijoittui kolmanneksi kappaleellaan "Hey Mamma" keräten 374 pistettä. Kyseessä on Moldovan kaikkien aikojen paras sijoitus Eurovision laulukilpailussa.

Lähteet 

Moldovalaiset laulajat
Vuoden 2010 euroviisuedustajat
Moldovan euroviisuedustajat
Tähtitaivas talon yllä

Tähtitaivas talon yllä on vuonna 2012 ensi-iltansa saanut Saara Cantellin ohjaama suomalainen elokuva.

Elokuva kertoo saman suvun kolmen sukupolven naisesta. Tapahtumat sijoittuvat samaan taloon jatkosodan aikana 1942, vuonna 1978 ja nykyaikana. Pääosissa ovat Irina Björklund (Saima), Meri Nenonen (Tuulikki) ja Elin Petersdottir (Salla).

Näyttelijät

Lähde

Lähteet

Aiheesta muualla
 
 

Vuoden 2012 suomalaiset elokuvat
Suomalaiset draamaelokuvat
Saara Cantellin ohjaamat elokuvat
Tuomas Rinta-Panttila

Tuomas Juhana Rinta-Panttila (ent. Vierula, s. 17. heinäkuuta 1973 Kurikka) on suomalainen näyttelijä ja ohjaaja, joka tunnetaan parhaiten roolistaan Klikkaa mua -sarjan Karina. 

Rinta-Panttila vietti lapsuutensa osittain Kurikassa, missä hänen sukunsa talo on sijainnut vuodesta 1576, ja osittain Seinäjoella. Hän valmistui Teatterikorkeakoulusta näyttelijäksi 2003 ja ohjaajaksi 2019. Hän on naimisissa näyttelijä Minttu Mustakallion kanssa ja heillä on kolme lasta (s. 2006, 2008, 2012). Mustakallio ja Rinta-Panttila ovat olleet yhdessä vuodesta 1998 asti.

Rinta-Panttila on näytellyt elokuvien ja television lisäksi muun muassa Kansallisteatterissa ja Ryhmäteatterissa.

Filmografia

Elokuvat

Televisiosarjat

Lähteet

Aiheesta muualla 

Suomalaiset näyttelijät
Suomalaiset teatteriohjaajat
Vuonna 1973 syntyneet
Elävät henkilöt
Wendie Malick

Wendie Malick (s. 13 joulukuuta 1950 Buffalo) on yhdysvaltalainen näyttelijä ja entinen malli. 
Hän on esiintynyt muun muassa televisiosarjoissa Dynastia – viimeinen luku (1991), Ammu vaan! (1997–2003), Frasier (2003–2004) ja Hot in Cleveland (2010–2015).

Filmografia

Elokuvat

Televisiosarjat

Ääninäyttely videopeleissä

Aiheesta muualla 

 
 

Yhdysvaltalaiset näyttelijät
Vuonna 1950 syntyneet
Elävät henkilöt
Harakiri (albumi)

Harakiri on System of a Downin laulaja Serj Tankianin kolmas studioalbumi, joka julkaistiin heinäkuussa 2012. 

Albumi debytoi Suomen virallisen listan sijalla 16.

Kappaleet

Arvostelut 
 Metacritic: 65/100
 Allmusic: 
 Consequence of Sound: 
 Kaaoszine.fi: 9/10
 PopMatters: 4/10
 Soundi:

Lähteet 

Vuoden 2012 albumit
Serj Tankianin albumit
Satasoitto

Satasoitto on Kokemäellä ja Harjavallassa vuosittain järjestettävä kamari- ja puhallinmusiikkifestivaali. Nykymuotoinen festivaali syntyi vuonna 2008, kun Kokemäellä järjestetty kamarimusiikkitapahtuma Satasoitto ja Harjavallassa vuosina 2000–2007 pidetty puhallinmusiikkifestivaali Vasket Vallassa yhdistyivät. 

Sen konserttipaikkoja ovat muun muassa Kokemäen kirkko, Kokemäen Seuratalo, Harjavallan vanha kirkko sekä Harjavalta-sali. Ohjelmistoon kuuluu myös kouluilla järjestettäviä lapsille ja nuorille suunnattuja konsertteja. Seuraava Satasoitto järjestetään 22.–31. elokuuta 2014.

Musiikkifestivaaleilla esiintyvät mm. 
 Tomi Metsäketo
 Petteri Salomaa
 Retuperän WBK
 Juuso Nieminen
 Solistiseitsikko Imperial
 Kreeta-Julia Heikkilä ja Roope Gröndahl
 Lauluyhtye Kumo
 Aulikki Oksanen, Vuokko Hovatta ja Zarkus Poussa
 Olli Mustonen

Lähteet

Aiheesta muualla
Satasoitto-tapahtuman kotisivu

Klassisen musiikin tapahtumat Suomessa
Kokemäki
Harjavallan tapahtumat
Tom Everett

Tom Everett (s. 21. lokakuuta 1948) on yhdysvaltalainen näyttelijä, joka tunnetaan parhaiten elokuvista Air Force One, Kolmetoista päivää ja Leatherface: Texasin moottorisahamurhat 3.

Aiheesta muualla

Yhdysvaltalaiset näyttelijät
Vuonna 1948 syntyneet
Elävät henkilöt
Kalevi Riikonen

Kalevi Riikonen (s. 1950 Lapinlahti) on suomalainen ufokontaktihenkilö. Hän on kirjoittanut seitsemän omakustannekirjaa ja pitänyt luentoja yhteiskunnallisista epäkohdista, universaaleista teemoista sekä ulkoavaruuden olennoista. Riikosen omistama, vuonna 1993 perustettu Tmi Tähtitieto järjestää elämänlaatuun liittyviä luentoja, koulutusta ja seminaareja. Riikonen asuu Mäntsälässä. 

Uskontotieteilijä Jaakko Närvä on käsitellyt Kalevi Riikosen näkemyksiä väitöskirjassaan Ufologia ja ufokokemukset uskonnollisina ilmiöinä.

Teokset
 Universaalista opetusta kosmoksesta: kontaktihenkilön kautta, Tähtitieto 1993, ISBN 952-90-4929-3
 Universaalista opetusta kosmoksesta. Osat 2 ja 3, Yhdistelmäkirja, Tähtitieto 1996, ISBN 952-90-7952-4
Universell Undervisning från Kosmos, Tähtitieto 2010, ISBN 978-91-978988-7-4
Valo Elämän Yhdistäjänä, Tähtitieto 2018, ISBN 978-952-68931-0-5
Kohti Kosmista Kansalaisuutta, Tähtitieto 2018, ISBN 978-952-68931-1-2
Ajan Virran Ajatuksia, Tähtitieto 2020, ISBN 978-952-68931-2-9
Käärmeenkantaja Solaarinen soinnuttaja, Tähtitieto 2022, ISBN 978-952-68931-3-6

Lähteet

Viitteet

Suomalaiset kirjailijat
Ufokontaktihenkilöt
Vuonna 1950 syntyneet
Elävät henkilöt
SK Sigma Olomouc

SK Sigma Olomouc on tšekkiläinen vuonna 1919 perustettu jalkapalloseura. Olomoucin kaupungissa pelaava SK Sigma on perinteinen Tšekin pääsarjaseura, joka pelaa tälläkin hetkellä Synot ligassa. Sigma Olomouc on pelannut nykyisessä pääsarjassa koko sen olemassaolon ajan lukuun ottamatta kausia 2014–2015 ja 2016–2017. SK Sigma on saavuttanut viidesti Tšekin liigan pronssisijan (viimeksi kaudella 2003-2004), sekä sijoittunut kerran toiseksi (1995-1996). Euro-otteluja seuralle on kertynyt 56 kappaletta. Kauden 1991-1992 UEFA Cupissa seura eteni aina neljännesfinaaleihin asti pudottamalla jatkosta mm. hampurilaisen HSV, pudoten kuitenkin jatkosta Real Madridia vastaan. SK Sigma on pudottanut jatkosta eurokentillä myös mm. turkkilaisen Fenerbaçen (1992-1993 UEFA Cup) ja saksalaisen Borussia Dortmundin (2004-2005 Intertoto Cup).

Stadion 
Seuran kotistadion on vuonna 1940 avattu Andrův stadion. Stadion on yleisökapasiteetiltaan 12 566 -paikkainen. Andrův stadion on toiminut useaan otteeseen Tšekin jalkapallomaajoukkueen ottelujen pelipaikkana.

Saavutukset 
 UEFA Cupin neljännesfinaalit 1991-1992
 Intertoto Cupin finaalit 2000-2001
 Tšekkoslovakian liigan 3.sija 1990-1991 (SK Sigma MŽ Olomouc)
 Tšekkoslovakian liigan 3.sija 1991-1992 (SK Sigma MŽ Olomouc)
 Tšekin liigan 2.sija 1995-1996 (SK Sigma MŽ Olomouc)
 Tšekin liigan 3.sija 1997-1998
 Tšekin liigan 3.sija 2000-2001
 Tšekin liigan 3.sija 2003-2004
 Tšekin Cupin voitto 2012
 Tšekin Cupin 2.sija 2012

Managerit 
 Karel Brückner (1973–77, 1979–80, 1985–87)
 Petr Uličný (1986–89, 2.valmentaja)
 Karel Brückner (1990–94, 1997–98)
 Leoš Kalvoda (2000–01)
 Jiří Kotrba (11/2002)
 Vlastimil Petržela (3/2007–6/07)
 Petr Uličný (heinä. 2004–06)
 Martin Pulpit (2007–08)
 Zdeněk Psotka (2008–12/2011)
 Petr Uličný (12/2011–2012)
 Roman Pivarník (2012-)

Aiheesta muualla 
 Official website
 http://www.soccerway.com/teams/czech-republic/sk-sigma-olomouc/

Sigma Olomouc
Vuonna 1919 perustetut urheiluseurat